 *- prijedlog*

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 363-01/16-01/163

URBROJ: 2186/12-03/01-16-1

Ivanec, listopad 2016.

  Na temelju članka 58. stavka 4. Zakona o zaštiti životinja („Narodne novine“ br. 135/06, 37/13, 125/13) i članka 35. Statuta Grada Ivanca (“Službeni vjesnik Varaždinske županije” br. 21/09, 12/13 i 23/13 – pročišćeni tekst), Gradsko vijeće Grada Ivanca na --. sjednici održanoj \_\_\_ godine, donosi

**ODLUKU
o izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama**
 **Članak 1.**

U Odluci ouvjetima i načinu držanja kućnih ljubimaca i načinu postupanja s napuštenim i izgubljenim životinjama (“Službeni vjesnik Varaždinske županije” br. 53/09, 7/11, 9/15), članak 15. mijenja se i glasi:

 *Članak 15.*

*Poslove hvatanja, skupljanja, prevoženja i smještaj napuštenih i izgubljenih životinja na području Grada Ivanca obavlja na temelju pisanog ugovora veterinarska organizacija u skladu sa propisima o zaštiti životinja i veterinarstvu.*

*Obavljanje poslova iz prethodnog stavka povjerava se veterinarskoj organizaciji na temelju provedenog javnog natječaja ili prikupljenih ponuda.*

*Ako procijenjena vrijednost usluga obavljanja poslova iz 1. stavka ovoga članka ne prelazi vrijednost određenu Zakonom o javnoj nabavi za koji je potrebno provoditi postupak javne nabave, obavljanje tih poslova može se povjeriti fizičkoj ili pravnoj osobi registriranoj za obavljanje takvih poslova uz ispunjavanje uvjeta iz posebnih propisa.*

*Ugovor o obavljanju poslova iz stavka 1. ovoga članka zaključuje se pod slijedećim uvjetima:*

*- ugovor se zaključuje na 4 godine,*

*- cijena za obavljanje poslova određuje se kao najniža cijena iz javnog natječaja, odnosno prikupljenih ponuda,*

*- način i rokovi plaćanja određuju se ugovorom.*

*Ostali uvjeti obavljanja poslova utvrđuju se natječajem i ugovorom.*

*Odluku o objavi javnog natječaja ili prikupljanja ponuda, te odluku o izboru donosi Gradonačelnik.*

 **Članak 2.**

Članak 16. mijenja se i glasi:

 *Članak 16.*

 *Posjednik izgubljene životinje dužan je obavijestiti veterinarsku organizaciju s kojom Grad Ivanec ima sklopljen ugovor o nestanku životinje u roku od 3 dana, a nestanak pasa i osobi ovlaštenoj za vođenje upisnika pasa.*

 *Nalaznik napuštene ili izgubljene životinje dužan je o nalasku obavijestiti veterinarsku organizaciju s kojom Grad Ivanec ima sklopljen ugovor i pružiti životinji odgovarajuću skrb do vraćanja posjedniku ili odgovarajućeg zbrinjavanja.*

 *Posjednik napuštene i izgubljene životinje dužan je nadoknaditi svaku štetu koju počini životinja od trenutka nestanka ili napuštanja do trenutka njezina vraćanja posjedniku ili odgovarajućeg zbrinjavanja.*

 **Članak 3.**

 U članku 17. riječi *„veterinarska stanica“* zamjenjuju se riječima *„veterinarska organizacija s kojom Grad Ivanec ima sklopljen ugovor“* u odgovarajućem padežu.

 **Članak 4.**

 U članku 18. stavku 1. riječi „Veterinarska stanica“ zamjenjuju se riječima: „*veterinarska organizacija s kojom Grad Ivanec ima sklopljen ugovor* „.

 U stavku 3. riječi: „Veterinarskoj stanici“ zamjenjuje se riječima: „*veterinarskoj organizaciji s kojom Grad Ivanec ima sklopljen ugovor“.*

 **Članak 5.**

 Ova Odluka stupa na snagu osmog dana od dana objave u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

 Edo Rajh, dipl.oec.